**lav4e**

РЕПУБЛИКА БЪЛГАРИЯ

Министерство на земеделието и храните

Областна дирекция „Земеделие” гр. Пазарджик

**ОБЯВЛЕНИЕ**

**За провеждане на конкурс**

**за назначаване на държавен служител**

На основание чл.10а, ал.2 от Закона за държавния служител, във връзка с чл.14, ал. 1, ал.2 и чл.15, ал.1 и ал.3 от Наредбата за провеждане на конкурсите и подбори при мобилност на държавните служители, във връзка със заповед №РД-04-35/10.03.2025 г. на директора на ОД “Земеделие” гр. Пазарджик за обявяване на общ конкурс за заемане на длъжносттите „**Старши експерт“** в Общинска служба по Земеделие Септември, офис Калугерово, Главна Дирекция ,,Аграрно развитие“ към Областна Дирекция ,,Земеделие“ Пазарджик и „**Старши експерт “** в Общинска служба по Земеделие Септември, Главна Дирекция ,,Аграрно развитие“ към Областна Дирекция ,,Земеделие“ Пазарджик,

**ОБЯВЯВАМ ОБЩ КОНКУРС ЗАЕМАНЕ ЗА СЛЕДНИТЕ ДЛЪЖНОСТИ:**

**1. ,Старши експерт “ в Общинска служба по Земеделие Септември, офис Калугерово,** Главна Дирекция ,,Аграрно развитие“ към Областна Дирекция ,,Земеделие“ Пазарджик.

**Месторабота : село Калугерово, община Лесичово, област Пазарджик**

**1.1. Минимални и специфични изисквания за заемане на длъжността**:

- професионален опит: 1 година или придобит ранг IV младши

-минимална степен на образование – „ бакалавър”

-специфика на образованието- степен на образование бакалавър в следните области на висшето образование : Аграрни науки и ветеринарна медицина, Стопански и правни науки, Стопанско управление, Аграрна икономика, Геодезия и кадастър, Информатика.

**2. ,,Старши експерт “ в Общинска служба по Земеделие Септември,** Главна Дирекция ,,Аграрно развитие“ към Областна Дирекция ,,Земеделие“ Пазарджик.

**2.1. Минимални и специфични изисквания за заемане на длъжността**:

- професионален опит: 1 година или придобит ранг IV младши

-минимална степен на образование – „ бакалавър”

области на висшето образование : Аграрни науки и ветеринарна медицина, Стопански и правни науки, Стопанско управление, Аграрна икономика, Геодезия и кадастър, Информатика.

**Месторабота : гр.Септември, община Септември , област Пазарджик**

- Познаване на нормативна уредба – Закон за собствеността и ползването на земеделските земи, Правилник за прилагане на закона за собствеността и ползването на земеделските земи, Закон за държавния служител, Закон за подпомагане на земеделските производители, Закон за държавната собственост ,Устройствен правилник на Областните дирекции ,, Земеделие“, Закон за арендата в земеделието, Закон за опазване на земеделските земи.

- умения и компетентности: аналитична и дигитална компетентност, ориентация към резултати, изграждане на отношения, познаване на заинтересуваните страни, комуникативна компетентност и дигитална компетентност

- кандидатите да отговарят на условията на чл. 7 от Закона за държавния служител. **Начин за провеждане на конкурса:**

Чрез решаване на тест и провеждане на интервю.

**Необходими документи, място и срок за подаване:**

Писмено заявление за участие в конкурс, съгласно приложение № 3 към чл.17, ал.2 от от Наредбата за провеждане на конкурсите и подбори при мобилност на държавните служители ведно със следните приложения към него:

- декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност

-копия от документи за придобитата образователно-квалификационна степен, ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

- копие от документите, които удостоверяват продължителността на професионалния опит;

- други документи, свързани с изискванията за заемане на длъжносттa;

Подаването на заявлението и приложенията към него се извършва лично от всеки кандидат или чрез пълномощник.

**Място за подаване**: гр. Пазарджик, ул. „Екзарх Йосиф” № 3, ет. 4 стая 7 – Център за административно обслужване на ОД „Земеделие” гр. Пазарджик.

**Срок за подаване**: от **12.03.2025 г. до 24.03.2025 г**. включително, всеки работен ден от 9,00 часа до 17, 30 часа.

Документите може да се подават и по електронен път на електронна поща **ODZG\_Pazardzhik@mzh.government.bg** , като в този случай заявлението и декларациите следва да бъдат подписани от кандидата с електронен подпис.

Общодостъпното място, където ще се обявяват списъците или други съобщения във връзка с конкурса - гр. Пазарджик, ул. „Екзарх Йосиф” № 3, ет. 4, информационното табло на ОД „Земеделие” гр. Пазарджик и на официалната интернет страница на Дирекцията.

**Кратко описание на за длъжността:**

Старшият експерт в общинска служба по земеделие, подпомага началника на службата чрез събиране, анализиране и систематизиране на информация, осигуряваща административното обслужване на гражданите и юридическите лица. Участва в организирането на дейностите по актуализация на базата данни в системата за идентификация на земеделските парцели и извършване на теренни проверки. Подпомага собствениците и ползвателите на земеделски имоти при създаването на масиви за ползване на земеделските земи. Изготвя експертни становища при осъществяването на контрола по прилагането на ЗСПЗЗ и ЗВСГЗГФ. Извършва проверки за състоянието и ползването на земите от Държавния поземлен фонд и други.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура.

Размерът на минамалната основната заплата за длъжността е  **1550 лв.**